|  |  |
| --- | --- |
| futer logo | ПРАВИЛНИК  **О ИЗМЕНИ ПРАВИЛНИКА О ПЛАНУ НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА И ПРОГРАМУ НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА**  ("Сл. гласник РС - Просветни гласник", бр. 6/2020) |

На основу члана 67. став 1. Закона о основама система обра- зовања и васпитања („Службени гласник РС”, бр. 88/17, 27/18 – др. закон, 10/19 и 6/20),

Министар просвете, науке и технолошког развоја доноси

# ПРАВИЛНИК

**o измени Правилника о плану наставе и учења за пети и шести разред основног образовања и васпитања**

**и програму наставе и учења за пети и шести разред основног образовања и васпитања**

Члан 1.

У Правилнику о плану наставе и учења за пети и шести ра- зред основног образовања и васпитања и програму наставе и учења за пети и шести разред основног образовања и васпита- ња („Службени гласник РС – Просветни гласник”, бр. 5/18, 8/18 и 3/19) у делу: „3. ОБАВЕЗНИ ПРЕДМЕТИ”, програм предмета:

„ХРВАТСКИ ЈЕЗИК И КЊИЖЕВНОСТ”, замењује се новим про- грамом предмета „ХРВАТСКИ ЈЕЗИК И КЊИЖЕВНОСТ”, који је одштампан уз овај правилник и чини његов саставни део.

Члан 2.

Овај правилник ступа на снагу осмог дана од дана објављи- вања у „Службеном гласнику Републике Србије – Просветном гла- снику”, а примењује се почев од школске 2020/2021. године.

Naziv predmeta **HRVATSKI JEZIK I KNJIŽEVNOST**

Cilj Cilj učenja *Hrvatskog jezika i književnosti* je njegovati hrvatski jezik pravilnim korištenjem u različitim komunikacijskim situacijama; ovladati temeljnim jezičnim djelatnostima slušanja, govorenja, čitanja, pisanja; čitanjem i tumačenjem književnih djela razvijati imaginaciju i umjetnički senzibilitet, estetske kompetencije, kritičko i moralno prosuđivanje.

Razred **Peti**

Godišnji fond sati **180 sati**

|  |  |  |
| --- | --- | --- |
| **ISHODI**  Pri završenoj temi/području učenik će biti sposoban: | **PODRUČJE/TEMA** | **SADRŽAJI** |
| * razlikovati književni i neknjiževni tekst * odrediti rod književnoga djela i književnu vrstu * razlikovati obilježja narodne književnosti i obilježja umjetničke književnosti * razlikovati realističnu prozu i prozu utemeljenu na fantastičnim motivima * analizirati elemente kompozicije lirske pjesme (strofa, stih); epskoga djela u stihu i u prozi (dijelovi fabule; poglavlje, epizoda; stih); dramskoga djela (čin, prizor, slika) * razlikovati pojam pripovjedača i pojam pisca * razlikovati pripovjedne tehnike: pripovijedanje, opisivanje, dijalog, monolog i upotrebljavati ih u govorenju i pisanju * prepoznati vizualne, auditivne, taktilne, olfaktivne i gustativne pjesničke slike * odrediti stilska izražajna sredstva i razumjeti njihovu ulogu u književnoumjetničkom tekstu; procijeniti osnovni ton pjevanja, pripovijedanja ili dramske radnje (šaljiv, vedar, tužan i sl.) * odrediti temu, glavne i sporedne motive * analizirati uzročno-posljedično nizanje motiva * prepoznati osobine likova i potkrijepiti primjerima iz književnih tekstova * vrednovati postupke likova i stavove potkrijepiti dokazima * ilustrirati vjerovanja, običaje, način života i događaje u prošlosti opisane u književnim djelima * navesti primjere osobne koristi čitanja. * razlikovati promjenjive i nepromjenjive riječi * poznavati vrste promjenjivih i nepromjenjivih riječi * odrediti kategoriju roda, broja i padeža * razlikovati osnovne funkcije i značenja padeža * upotrebljavati padežne oblike u skladu s normom hrvatskoga standardnog jezika * razlikovati osnovne rečenične članove – subjekt i predikat (u učestalim primjerima). * dosljedno primjenjivati pravopisnu normu u uporabi velikoga slova, sastavljenoga i rastavljenoga pisanja riječi, pravopisnih znakova * koristiti pravopis (školsko izdanje). * pravilno izgovarati riječi pazeći na mjesto naglaska i rečeničnu intonaciju * govoriti jasno poštujući normu hrvatskoga standardnog jezika * izražajno i bez poteškoća čitati naglas književne i neknjiževne tekstove. * koristiti različite oblike pripovijedanja: opisivanje (portret i pejzaž), pripovijedanje u 1. i 3. licu, dijalog * izdvajati dijelove teksta (naslov, ulomke) i organizirati ih u smislene cjeline (uvodni, središnji i završni dio teksta) * sastavljati govoreni ili pisani tekst o doživljaju književnoga djela i o temama iz svakodnevnoga života i svijeta mašte | KNJIŽEVNOST | **LIRIKA**  **Književni termini i pojmovi**  Motivi i pjesničke slike kao elementi kompozicije lirske pjesme. Vrsta strofe prema broju stihova u lirskoj pjesmi.  Obilježja lirske poezije: slikovitost, ritmičnost, osjećajnost. Stilska izražajna sredstva: usporedba, personifikacija, epitet, onomatopeja, kontrast.  Vrste autorske (pejzažna, domoljubna, ljubavna) i narodne lirske pjesme.  **Lektira**   1. Antun Mihanović, *Horvatska domovina* 2. Mladen Kušec, *Pozdrav* 3. Zlata Kolarić Kišur, *Riječi* 4. Dobriša Cesarić, *Jesen* 5. Grigor Vitez, *Ptičja pjevanka* 6. Narodne pjesme, *Radujte se narodi, Narodi nam se kralj nebeski* 7. Ivan Goran Kovačić, *Pada snijeg, pada snijeg* 8. Drago Britvić, *Tvoja zemlja* 9. Tito Bilopavlović, *Ah, ta ljubav* 10. Zvonimir Golub, *Prva ljubav* 11. Vladimir Nazor, *Halugica* 12. Stanislav Femenić, *Čarolija latice* 13. Basho, Ivančan, Devidé, *Haiku* 14. Vladimir Vidrić, *Pejzaž I* 15. Dragutin Tadijanović, *Visoka žuta žita* 16. Božidar Prosenjak, *Obitelj* 17. Mlade Bjažić, *Tata, nema vremena* 18. *Obredne narodne pjesme – kraljičke* (izbor) 19. Ljubica Kolarić-Dumić: *Igrajmo se radosti* (izbor)   **EPIKA**  **Književni termini i pojmovi**  Pisac i pripovjedač.  Oblici kazivanja: opisivanje, pripovijedanje u prvom i trećem licu; dijalog, monolog.  Fabula: uvod, zaplet, vrhunac, rasplet; nizanje događaja; epizoda; poglavlje.  Karakterizacija likova: vanjska (vanjski izgled i ponašanje) i unutarnja (misli i osjećaji, razmišljanja i stajališta).  Vrste epskih djela u stihu i prozi: epska narodna pjesma, bajka, novela, šaljiva narodna priča.  Vrsta stiha prema broju slogova: deseterac.  **Lektira**   1. Darko Macan, *Nove tenisice* 2. Ephraim Kishon, *Šuti i plivaj* 3. Miro Gavran, *Bicikl moj jedini* 4. Ivan Kušan, *Koko u Parizu* 5. Roald Dalh, *Charlie i tvornica čokolade* 6. Ivan Cankar, *Zastidio se majke* 7. Ezop, *Gavran i lisica*; *Lisica i roda* 8. Isaac Bashevis Singer, *Ole i Trufa* 9. Nada Iveljić, *Televizijsko dijete* 10. Sanja Polak, *U životu je važno imati pet* 11. Astrid Lindgren, *Pipi kreće u školu* 12. A. S. Puškin, *Bajka o ribaru i ribici* 13. Italo Calvino, *Košulja sretnog čovjeka*   **DRAMA**  **Književni termini i pojmovi**  Čin, prizor,slika; lica u drami. Dramske vrste: igrokaz, radiodrama.  **Lektira**   1. Stjepan Lice, *Lijek za srce* 2. Vesna Parun, *Mačak Džingiskan i Miki Trasi* (djelo po izboru)   **POPULARNOZNANSTVENI I INFORMATIVNI TEKSTOVI**  (birati do 2 djela)   1. *Konvencija o pravima djeteta* 2. Izbor iz knjiga, enciklopedija i časopisa za djecu |

|  |  |  |  |
| --- | --- | --- | --- |
| * pronalaziti eksplicitno i implicitno sadržane informacije u jednostavnijem književnom i neknjiževnom tekstu * razlikovati izvore informacija, pronalaziti potrebne informacije u skladu sa svojim potrebama i interesima * prosuđivati različite medijske tekstove jednostavnih struktura kojma se promiču pozitivni komunikacijski obrasci * razlikovati medijske tekstove i objašnjavati uporabu sadržajnih i grafičkih elemenata u svrhu prenošenja poruke * vrednovati posjećene kulturne događaje u fizičkom ili digitalnom okruženju. |  | | **DOMAĆA LEKTIRA**:   1. Ivan Kušan, *Koko u Parizu / Koko i duhovi / Uzbuna na Zelenom Vrhu*   */ Zagonetni dječak* (djelo po izboru)   1. Mark Twain, *Pustolovine Toma Sawyera / Pustolovine Huckleberryja Finna* 2. Ferenc Molnar, *Junaci Pavlove ulice* 3. Ivana Brlić Mažuranić: *Priče iz davnina*   **Dopunski izbor lektire**  (birati najmanje 4, a najviše do 6 djela)   1. Miro Gavran, *Zaljubljen do ušiju / Sretni dani / Kako je tata osvojio mamu / Svašta u mojoj glavi* (djelo po izboru) 2. Zvonimir Balog, izbor iz poezije 3. Miroslav Slavko Mađer, izbor iz poezije 4. Sanja Pilić, *Zafrkancije, zezancije, smijancije i ludancije / Mrvice iz dnevnog boravka* 5. Jules Verne, *20000 milja pod morem / Put u središte zemlje* 6. Pavao Pavličić, *Trojica u Trnju / Zeleni tigar* 7. Roald Dahl, *Charlie i tvornica čokolade* 8. Hrvoje Hitrec, *Eko Eko* 9. Anto Gardaš, *Duh u močvari / Ljubičasti planet* 10. Italo Calvino, *Košulja sretnog* č*ovjeka* 11. Ivan Andreevič Krilov, *Pčela i muhe* 12. Hans Christian Andersen, *Majka* 13. Jack London, *Zov divljine* (ulomak) 14. Dinko Šimunović, *Duga* |
| JEZIK | Gramatika (morfologija, sintaksa) | Jednoznačnost i višeznačnost riječi – osnovno i preneseno značenje riječi.  Hrvatski jezik i dvojezičnost – materinski jezik, drugi jezik, dvojezičnost, službeni jezik, manjinski jezik.  Hrvatski standardni jezik i njegova uloga u nacionalnoj kulturi i javnoj djelatnosti.  Promjenjive riječi: imenice, zamjenice, pridjevi, brojevi, glagoli; nepromjenjive riječi: prilozi i prijedlozi, veznici, čestice i usklici.  Sklonidba imenica (deklinacija): gramatička osnova, nastavak za oblik, pojam padeža, nazivi padeža, padežna pitanja, proširena padežna pitanja.  Osnovne funkcije i značenja padeža: nominativ (subjekt); genitiv (pripadanje i dio nečega); dativ (namjena i usmjerenost); akuzativ (objekt); vokativ (dozivanje, obraćanje); instrumental (sredstvo i društvo); lokativ (mjesto).  Uporaba padeža uz odgovarajuće prijedloge. Glasovne promjene u sklonidbi (u učestalim primjerima).  Pridjevi – značenje i vrste pridjeva (opisni, posvojni, gradivni); sklonidba pridjeva, stupnjevanje pridjeva (komparacija), tvorba komparativa, tvorba superlativa; alternacije *ije/je* u komparativu i superlativu.  Zamjenice – lične (osobne) zamjenice, govornik, sugovornik, negovornik; sklonidba zamjenica, naglašeni i nenaglašeni oblici.  Brojevi – vrste i uporaba: glavni (osnovni; zbirni brojevi, brojevne imenice na -*ica*) i redni brojevi, brojevni pridjevi; pisanje, sklonidba brojeva.  Glagoli – glagolska vremena (prošlost, sadašnjost, budućnost), glagolska osoba, glagolski broj, sprezanje (konjugacija).  Rečenice prema priopćajnoj svrsi (izjavne, upitne i usklične).  Predikat – glagolski predikat, imenski predikat, gramatička obilježja predikata.  Subjekt – rečenica s izrečenim subjektom, rečenica s više subjekata, rečenica bez subjekta. |
| Pravopis | Veliko slovo u višečlanim geografskim nazivima; Zamjenica *Vi* iz poštovanja*.*  Niječna čestica *ne* uz imenice, pridjeve i glagole; predmetak *naj* u superlativu; višečlani glavni i redni brojevi.  Pravopisni znakovi: zarez (u nabrajanju, uz vokativ); navodnici (naslovi djela i nazivi škola); crtica (pri navođenju upravnoga govora). |
| Ortoepija | Intonacija i stanke koje se odnose na pravopisne znakove; intonacija upitnih rečenica.  Artikulacija – glasno čitanje. |

|  |  |  |
| --- | --- | --- |
|  |  | Subjektivno i objektivno opisivanje osobe (usmeno i pisano). |
|  | Pripovijedanje u prvoj i trećoj osobi (usmeno i pisano). |
|  | Subjektivno i obijektivno pripovijedanje (usmeno i pisano). |
|  | Stvaralačko prepričavanje (usmeno i pisano). |
|  | – Bogaćenje rječnika: sinonimi i antonimi; posuđenice, žargonizmi, |
|  | dijalektizmi i tuđice – njihova zamjena jezičnim standardom; uočavanje i |
|  | otklanjanje nefunkcionalnih pojedinosti i suvišnih riječi u tekstu i govoru. |
|  | – Tehnika izrade pismenoga sastavka (odabir teme, izbor i raspored |
|  | građe, osnovni elementi kompozicije i grupiranje sadržaja); ulomak kao |
|  | uža tematska cjelina i njegove kompozicijsko-stilske funkcije. |
|  | Sanja Pilić, *Čemu ne služe* |
|  | *mobitel i internet*, književni i neknjiževni tekst, internet, uloga računala, |
|  | suvremeni mediji. |
| JEZIČNA I MEDIJSKA KULTURA | Mediji, tisak, filmski rodovi, animirani film (Ch. Wedge, C. Saldanha, |
|  | *Ledeno doba*; Dušan Vukotić, *Igra*), kazalište (Stjepan Lice, *Lijek za* |
|  | *srce*). |
|  | – Krešimir Zimonić, *Šuma Striborova* (strip, izražajna sredstva stripa). |
|  | – |
|  | Govorene i pjevane scenske vrste. Jakov |
|  | Gotovac, *Ero s onoga svijeta*, opera, libreto. |
|  | – Posjet kazalištu / odlazak u kino / posjet medijskoj kući (radijska, |
|  | televizijska postaja, novinska i izdavačka kuća) / knjižnici / književnom |
|  | događaju. |
|  | – |
|  | – Posjet internetskim kulturnim portalima, *online* izložbama i *online* |
|  | učionicama. |
|  | – |
|  | – Osam domaćih pisanih zadaća i njihova analiza na satu. |
|  | – Četiri školske zadaće – dvije u svakom polugodištu (jedan sat za |
|  | pisanje zadaće i dva za analizu i pisanje poboljšane verzije sastavka). |

**Ključni pojmovi sadržaja:** stilska izražajna sredstva, kazivanje, književne vrste, promjenjive vrste riječi, padež

## UPUTE ZA DIDAKTIČKO-MEODIČKO OSTVARIVANJE PROGRAMA

Program nastave i učenja *Hrvatskoga jezika i književnosti* čine tri predmetna područja: Književnost, Jezik i Jezična i medijska kultura. Preporučena podjela sati po predmetnim područjima je sljedeća: Knji- ževnost – 70 sati, Jezik – 70 sati i Jezična i medijska kultura – 40 sati. Sva se tri područja prožimaju i nijedno se područje ne može proučavati izolirano.

Program nastave i učenja *Hrvatskoga jezika i književnosti* uteme- ljen je na ishodima, odnosno na procesu učenja i učeničkim postignu- ćima. Ishodi predstavljaju opis integriranih znanja, vještina, stavova i vrijednosti koje učenik gradi, proširuje i produbljuje u okviru tri pred- metna područja ovoga programa.

1. *PLANIRANJE NASTAVE I UČENJA*

Program nastave i učenja usmjeren na ishode daje veću slobodu u kreiranju i osmišljavanju nastave i učenja. Nastavnik kontekstualizi- ra program potrebama određenoga razrednog odjela imajući na umu: sastav razrednoga odjela i karakteristike učenika; udžbenike i druge nastavne materijale; tehničke uvjete, nastavna i medijska sredstva koji- ma škola raspolaže; izvore podrške, mogućnosti, kao i potrebe lokalne sredine. Polazeći od danih ishoda i sadržaja stvara se godišnji – glo- balni plan rada iz kojega se razvijaju mjesečni – operativni planovi. Ishodi određeni po područjima olakšavaju daljnju operacionalizaciju ishoda na razinu određene nastavne jedinice. Sada nastavnik za svako područje ima određene ishode. Za svaku nastavnu jedinicu potrebno je, u procesu planiranja i pisanja pripreme za sat, odrediti piramidu ishoda na trima razinama: osnovnu razinu koju bi svi učenici trebali dostići, srednju razinu koju bi većina učenika trebala dostići te naprednu razi- nu koju bi trebali dostići samo neki učenici. Time se postiže posredna veza sa standardima na trima razinama postignuća učenika. Pri planira- nju treba imati na umu složenost ishoda (neki se ostvaruju brže i jedno- stavnije od drugih), no za većinu je ishoda (posebno za predmetno po- dručje Književnost) potrebno više vremena, raznih aktivnosti i raznih

tekstova. Udžbenik kao nastavno sredstvo ne određuje sadržaje pred- meta, stoga se sadržajima pristupa selektivno i u odnosu na predviđene ishode. Osim udžbenika, kao izvora znanja, učenicima treba omogućiti uvid i iskustvo korištenja i drugih izvora znanja.

1. *OSTVARIVANJE NASTAVE I UČENJA*

## KNJIŽEVNOST

Okosnicu programa književnosti čine tekstovi iz lektire. Lektira je razvrstana po književnim rodovima (lirika, epika, drama) i obogaće- na izborom nefikcionalnih, popularnoznanstvenih i informativnih tek- stova. Obvezni dio lektire sastoji se od djela osnovnoga nacionalnog korpusa koji je obogaćen suvremenim, aktualnim djelima. Izbor djela u najvećoj je mjeri utemeljen na principu prilagođenosti dobi.

Tekstovima namijenjenim obradi na satu dodan je popis domaće lektire. Cilj je uvođenja domaće lektire formiranje, razvijanje i njego- vanje učenikovih čitalačkih navika. Opsežna djela učenici mogu čitati tijekom školskih praznika čime se potiče razvijanje čitalačkih navika.

Obveznom popisu djela dodan je i dopunski izbor tekstova. Iz- borni dio dopušta veću kreativnost u ostvarivanju ishoda. Ovakav iz- bor djela povećava mogućnost primjene komparativnoga pristupa pro- učavanju književnoga stvaralaštva, uz odabir različitih razina obrade: interpretacije, prikaza ili osvrta. Izbor djela usklađuje se s mogućno- stima, potrebama i interesima razrednoga odjela. Razlike u ukupnoj umjetničkoj i informativnoj vrijednosti tekstova utječu na odabir od- govarajućih metodičkih rješenja (prilagođavanje čitanja vrsti teksta, opseg tumačenja teksta ovisno o složenosti njegove strukture, pove- zivanje i grupiranje s odgovarajućim sadržajima iz drugih predmetnih područja – gramatike, pravopisa i jezične i medijske kulture i sl.).

Tekstovi iz dopunskoga dijela programa koriste i pri obradi na- stavnih jedinica iz gramatike, kao i za obradu i utvrđivanje sadržaja iz Jezične i medijske kulture. Djela koja se ne obrađuju na satu preporu- čuju se za čitanje u slobodno vrijeme.

## Nastavnik treba pet nastavnih sati posvetiti obradi književnih tekstova po izboru iz zavičajne književnosti vojvođanskih Hrvata primjerenih dobi učenika.

Ovaj program utemeljen je na većoj korelativnosti književnih i neknjiževnih djela. Korelativnost omogućava primjereno povezivanje obveznih i izbornih djela.

S popisa dopunskoga izbora odabiru se djela koja će, uz obvezni dio lektire, činiti tematsko-motivske cjeline. Mogući su sljedeći pri- mjeri funkcionalnoga povezivanja nastavnih jedinica: narodni obredi i vjerovanja – izbor „kraljički pisama“ *– Narodne bajke, novele, šaljive narodne priče (izbor iz sakupljačkog opusa Balinta Vujkova) –* dio o Božiću iz *Leksikona podunavskih Hrvata – Bunjevaca i Šokaca –* na- rodne pjesme: *Narodi nam se kralj nebeski, Radujte se narodi*; obrada portreta: *Priče iz davnina* Ivane Brlić Mažuranić – *Pustolovine Toma Sawyera* Marka Twaina – *Majka* Hansa Cristiana Andersena*;* humor i parodija: *Ero s onoga svijeta* – izbor iz romana Mire Gavrana – *Zafr- kancije, zezancije, smijancije i ludancije* Sanje Pilić – Ephraim Kishon, *Šuti i plivaj*; djetinjstvo u prošlosti: *Pustolovine Toma Sawyera* / *Pusto- lovine Huckleberryja Finna* Marka Twaina – Šimunovićeva pripovijest *Duga –* Tadijanovićeva pjesma *Nosim sve torbe a nisam magarac* – Kušanov roman *Uzbuna na Zelenom Vrhu* – Miroslav Slavko Mađer, *Djedovo slovo*; ekologija: Dobriša Cesarić, *Jesen* – Gustav Krklec, *Val*

– Sehl Silverstein, *Dobro stablo* – Isaac Bashevis Singer, *Ole i Trufa* – Dragutin Tadijanović, *Visoka žuta žita* itd. Navedeni primjeri pokazuju mogućnost povezivanja tekstova na različite načine, prema različitim motivima ili tonu pripovijedanja.

Književna djela koja su doživjela ekranizaciju (*Pustolovine Huc- kleberryja Finna*, *Pustolovine Toma Sawyera, Uzbuna na Zelenom Vrhu, Koko i duhovi, Zagonetni dječak*) koriste za usporednu analizu i uočavanje razlike između književne i filmske (adaptirane, izmijenjene) fabule i izraza čime se uči o prirodi dvaju medija te se razvija medijska pismenost. Učenici se mogu uputiti i na druge filmove slične temati- ke (gusarske avanture, motiv brodoloma i pustoga otoka, avanture u fantastičnome svijetu, odrastanje usamljenoga djeteta i sl.) i dodatno uključiti u obradu određene tematsko-motivske cjeline.

Pojedini elementi medijske kulture upoznaju se korelacijom: po- jam dječjega časopisa upoznaje se na stvarnome tekstu iz časopisa po izboru (preporučuje se povezivanje sadržaja teksta i lektire). Usvaja- njem pojmova stripa, filma i dječjega časopisa učenici se postepeno uvode u svijet medija.

Osim korelacije među tekstovima uspostavlja se i vertikalna ko- relacija te je nužno poštovati principe postupnosti i sustavnosti i pozna- vati nastavno gradivo nižih i viših razreda. Horizontalna korelacija us- postavlja se s nastavom povijesti, geografije, biologije, likovne kulture, glazbene kulture, vjerske nastave i građanskoga odgoja.

Uvođenje učenika u svijet književnih i neknjiževnih tekstova (po- pularnih, informativnih itd.) predstavlja iznimno složen zadatak. Na ovom stupnju obrazovanja stječu se osnovna i važna znanja, umijeća i navike koje direktno utječu na učeničku književnu kulturu i estetske kompetencije. Učenici trebaju razumjeti fikcionalnu prirodu književno- ga djela i njegovu autonomnost (razlikovati pojmove lirskoga subjek- ta i pjesnika, pripovjedača i pisca), kao i činjenicu da književno djelo oblikuje moguću sliku stvarnosti.

Proučavanje književnoumjetničkoga djela u nastavi složen je proces. Tumačenje djela počinje motivacijom, nastavlja se najavom i lokalizacijom teksta, interpretativnim čitanjem, emocionalno-intelek- tualnom stankom, objavom doživljaja i korekcijom, interpretacijom, aktualizacijom, a završava sintezom te ponekad zadacima za samosta- lan rad. Interpretacija književnoga djela najučinkovitija je na nastav- nom satu, a u oblicima funkcionalne primjene stečenih znanja i umi- jeća nastavlja se i poslije sata: u stvaralačkim obnavljanjima znanja o obrađenom nastavnom gradivu, usporednim proučavanjem književnou- mjetničkih djela i istraživačko-interpretativnim pristupima novim knji- ževnoumjetničkim ostvarenjima.

Književno djelo može se obrađivati i rješavanjem problemskih pi- tanja koja su potaknuta polaznim tekstom i umjetničkim dojmom. Ulom- ci iz djela u nastavnom postupku zahtijevaju lokalizaciju, često i više- struku. Smještanje djela u vremenske, prostorne i društveno-povijesne okvire, kao i obavijesti o osnovnim sadržajima koji prethode ulomku, ponekad su uvjet za intenzivan doživljaj i pravilno razumijevanje teksta.

Pri obradi teksta primjenjuje se u većoj mjeri jedinstvo analitič- kih i sintetičkih postupaka i perspektiva. U skladu s ishodima i u svrhu

stvaranja navike prilikom tumačenja teksta učenici se potiču na detalj- nije potkrjepljivanje svojih dojmova, stavova i sudova o književnom djelu činjenicama iz samoga teksta čime se osposobljavaju za izraža- vanje vlastitih misli, istraživačku djelatnost i zauzimanje kritičkih sta- vova, uz uvažavanje individualnoga razumijevanja smisla književnoga teksta i iskazanih različitih stavova.

U interpretaciji književnoumjetničkoga djela objedinjavajući ele- menti mogu biti: umjetnički doživljaji, tekstualne cjeline, strukturni elementi (tema, motivi, pjesničke slike, fabula, kompozicija, siže, li- kovi, ideja i značenje teksta, motivacijski postupci), pripovjedne teh- nike (oblici izlaganja), stilski postupci i literarni (književnoumjetnički) problemi.

Književnoteorijski pojmovi obrađuju se na lingvometodičkim predlošcima uz pomoć prethodnoga čitateljskog iskustva. Stilskim izražajnim sredstvima prilazi se s doživljajnoga gledišta. U istraživanju njihove stilske uvjetovanosti polazi se od umjetničkih dojmova i estet- ske sugestije.

Tijekom obrade književnih djela, govornih i pisanih vježbi uče- nici se potiču na otkrivanje osobina, osjećaja i duševnih stanja likova, kao i na izražavanje svojih stavova o postupcima likova.

Pri povezivanju književnih fikcionalnih tekstova, književnih ne- fikcionalnih tekstova (putopisna i autobiografska proza) i neknjiževnih tekstova (enciklopedije, rječnici i sl.) realiziraju se ishodi koji se odno- se na uočavanje razlika između fikcionalne i nefikcionalne književno- sti (utemeljene na osobnom svjedočenju i provjerljivim podacima) i na uočavanje različitih književnih postupaka u navedenim vrstama.

Ishodi koji se odnose na nastavno područje književnosti temelje se na čitanju. Različite metode čitanja osnovni su preduvjet za stjecanje znanja i uspješno uvođenje u svijet književnoga djela. U petom razredu njeguje se doživljajno čitanje, a učenici se postupno uvode u istraži- vačko čitanje.

## JEZIK

Nastava jezika osposobljava za pravilnu usmenu i pisanu komu- nikaciju hrvatskim standardnim jezikom, stoga zahtjevi ovoga progra- ma nisu usmjereni isključivo na usvajanje jezičnih pravila i gramatičke norme, već i na razumijevanje njihove svrhe i pravilnu primjenu.

Pri navođenju nastavnih jedinica obrađivanih u nižim razredima provjerava se stupanj usvojenosti i sposobnost primjene prethodno obrađenoga gradiva, a ponavljanje i uvježbavanje na novim primjerima prethodi obradi novoga sadržaja. Time se osigurava kontinuitet rada i sustavnost u povezivanju novoga gradiva s postojećim znanjima.

U usvajanju novoga gradiva presudnu ulogu imaju prikladne i su- stavne vježbe te su obvezni dio obrade nastavnoga gradiva, primjene, obnavljanja i utvrđivanja znanja.

## Gramatika

Osnovni je programski zahtjev u nastavi gramatike predstaviti i tumačiti jezik kao sustav. Jezične pojave ne proučavaju se izolirano, izvan konteksta u kojem se ostvaruju njihove funkcije. U odgovaraju- ćoj prilici znanja iz gramatike stavljaju se u svrhu tumačenja teksta, kako umjetničkoga tako i popularnoznanstvenoga. Iznimno su funkcio- nalan postupak vježbe na primjerima iz neposredne govorne prakse, što nastavu gramatike približava životnim potrebama u kojima se primije- njeni jezik pojavljuje kao svestrano motivirana ljudska aktivnost.

Jezične se pojave navode i prikazuju u kontekstu odnosno smje- štaju se u govorne situacije u kojima se mogu jasno prepoznati, izdvo- jiti i objasniti njihove karakteristike i funkcije.

Nastavni pristup padežima i vježbe usmjerene na uporabu pravil- nih oblika imenskih riječi povezuju se s odstupanjima od standardno- ga jezika, kolebanjima i učestalim pogreškama u usmenom i pisanom izražavanju učenika. Stoga se sadržaj vježbi padeža u nastavi određuje na osnovi stalnoga praćenja jezičnoga izražavanja učenika (npr. tije- kom dijaloga na satu te na primjerima iz domaćih i pisanih zadaća). Time je nastava jezika u funkciji osposobljavanja za pravilnu komuni- kaciju na hrvatskom standardnom jeziku.

Obrada prijedloga ne smatra se završenom na satu obrade ove vr- ste riječi kao nepromjenjive, već se osnovna znanja proširuju tijekom

obrade padeža navodeći najčešće primjere i njihovu uobičajenu upo- rabu. Podjela priloga po značenju povezuje se priložnim oznakama, a njihova služba oprimjeruje se u rečenici. Promjenjive vrste riječi treba povezivati s njihovim najčešćim funkcijama u rečenici kako bi se riječ promatrala kao jedinica na morfološkoj i na sintaktičkoj razini.

## Pravopis

Pravopisna pravila usvajaju se sustavnim uvježbavanjem (pravopi- sni diktati, ispravak pogrešaka u tekstu, pisane provjere znanja iz pravo- pisa itd.). U okviru pravopisnih vježbi vježba se pravilno pisanje reflek- sa *jata* u primjerima u kojima se pojavljuju alternacije *ije/je*, kraćenje *ije* u *je*, duljenje *je* u *ije.* Učenici se potiču na samostalno uočavanje i ispravljanje pravopisnih pogrešaka u komunikaciji putem SMS-a, kao i u različitim načinima komunikacije putem interneta. Upućuju se i na korištenje pravopisa i pravopisnoga rječnika (školsko izdanje). Preporu- čuje se donošenje pravopisa na sat obrade pravopisnih tema (učenicima se pojedinačno daje zadatak pronaći riječi u pravopisnom rječniku).

## Ortoepija

Pravilan izgovor njeguje se provođenjem ortoepskih vježbi. Or- toepske vježbe ne realiziraju se kao posebne nastavne jedinice, već uz odgovarajuće teme iz gramatike. Npr. mjesto naglaska povezuje se s padežima (imenice *vrijeme, rame, tjeme* i sl. u genitivu jednine i no- minativu množine nemaju naglasak na istom slogu itd.); rečenična in- tonacija povezuje se s pravopisom i sintaksom itd. Uz korištenje au- diosnimki stvara se navika prepoznavanja, reproduciranja i usvajanja naglasaka hrvatskoga standardnog jezika te uočava odstupanje i razli- kovanje vlastite dijalektalne akcentuacije od standardnojezične norme. Ortoepske vježbe provode se i uz odgovarajuće teme iz knji- ževnosti. Npr. artikulacija se vježba izgovaranjem brzalica pri obradi djela narodnoga stvaralaštva; naglasak riječi, tempo, ritam, rečenična intonacija i stanke vježbaju se govorenjem naglas odabranih dijelova iz izborne lektire (po izboru nastavnika ili učenika) itd. Kao ortoepska vježba provodi se i krasnoslov napamet naučenih ulomaka u stihu i u

prozi (uz pomoć auditivnih nastavnih sredstava).

## JEZIČNA I MEDIJSKA KULTURA

Razvijanje jezične kulture među najvažnijim je zadacima nasta- ve materinjega jezika. Ovo nastavno područje povezuje se s obradom književnih tekstova kao reprezentativnim obrascem izražavanja te s nastavom gramatike i pravopisa. Obrada književnoga teksta i rad na gramatici i pravopisu standardnoga jezika nužno uključuje sadržaje koji pridonose njegovanju kulture usmenoga i pisanoga izražavanja. Jezična kultura njeguje se provođenjem leksičko-semantičkih i leksič- ko-stilističkih vježbi koje bogate rječnik i razvijaju sposobnost i vješti- nu izražavanja. Razvijanje jezičnoga mišljenja vježba se na tekstu ili tijekom govornih vježbi.

Pri obradi preporučenih sadržaja medijske kulture važno je uka- zati na različite izvore informacija (tiskane i digitalne), poticati prona- lazak informacija u raznim izvorima prema vlastitim interesima i po- trebama te razvijati kritički odnos prema informacijama provjeravajući njihovu točnost i citirajući njihove izvore. Učenici se osposobljavaju uočavati da različiti primatelji i pošiljatelji mogu različito reagirati na isti medijski tekst. Uz pomoć preporučenih sadržaja medijske kulture ukazuje se i na odgovornu uporabu različitih medija i primjenu pozitiv- nih komunikacijskih obrazaca.

1. *PRAĆENJE I VREDNOVANJE NASTAVE I UČENJA*

U svrhu dostizanja ishoda prate se i vrednuju rezultati napredova- nja učenika. Počinje se inicijalnom provjerom znanja u odnosu na koju će se procjenjivati napredovanje te određivati ocjena. Svaka aktivnost prilika je za procjenu, bilježenje napredovanja, davanje povratne infor- macije, kao i za formativno ocjenjivanje i upućivanje na daljnje aktiv- nosti. Formativno vrednovanje dio je suvremenoga pristupa nastavi i podrazumijeva procjenu znanja, vještina, stavova i ponašanja, kao i ra- zvijanje odgovarajuće kompetencije tijekom nastave i učenja. Rezultat ovakva vrednovanja daje povratnu informaciju i učeniku i nastavniku o dostizanju kompetencija, kao i o učinkovitosti primijenjenih metoda.

Formativno mjerenje podrazumijeva prikupljanje podataka o učenič- kim postignućima, a najčešće tehnike su: realizacija praktičnih zada- taka, promatranje i bilježenje aktivnosti tijekom nastave, neposredna komunikacija učenika i nastavnika, dosje učenika (mapa napredovanja) itd. Rezultati formativnoga vrednovanja na kraju nastavnoga ciklusa iskazuju se i sumativno – brojčanom ocjenom.

Rad nastavnika sastoji se od planiranja, ostvarivanja, praćenja i vrednovanja. Osim postignuća učenika nastavnik kontinuirano prati i vrednuje proces nastave i učenja te vlastiti rad. Sve što se u nastav- noj praksi pokaže dobrim i korisnim treba koristi i dalje, a nedovoljno učinkovito i djelotvorno treba unaprijediti.